钦定古今图书集成/理学汇编/学行典/第273卷 > 《真隐传》袁淑
## 钦定古今图书集成/理学汇编/学行典/第273卷 > 《真隐传》袁淑

鬼谷先生，不知何许人也。隐居韬智，居鬼谷山，因以
为称。苏秦、张仪师之，遂立功名。先生遗书责之曰：“若
二君岂不见河边之树乎？仆御折其枝，波浪荡其根，
上无径尺之阴，身被数尺之痕，此木岂与天地有仇
怨，所居然也。子不见嵩岱之松柏，华霍之檀桐乎？上
枝干于青云，下根通于三泉，千秋万岁，不受斧斤之”
患。此木岂与天地有骨肉哉？盖所居然也。